galenus.de-musculorum-dissectione-ad-tirones 10
Περὶ τῶν ὠμοπλάτην κινούντων μυῶν . Ἑπτὰ μύες εἰσὶν οἱ κινοῦντες ἑκατέραν τὴν ὠμοπλάτην · δύο μὲν ἀπ’ ἰνίου καταφερόμενοι λοξοὶ , περὶ ὧν ἔμπροσθεν εἷπον · ἕτερος δὲ τρίτος ἀπὸ τῆς εἰς τὸ πλάγιον ἐξοχῆς τοῦ πρώτου σπονδύλου , τέταρτος δὲ ἀπὸ τοῦ τὸν λάρυγγα περιέχοντος ὀστοῦ · καὶ δύο ἄλλοι τὴν ἔκφυσιν ἐκ τῆς κατὰ τὸν νῶτον ἀκάνθης ἔχοντες . ἕβδομος δὲ ἀπὸ τῆς ὀσφύος ἀναφερόμενος ἐπὶ τὴν κατ’ ὦμον διάρθρωσιν μέγιστος μῦς , οὗ τὴν φύσιν ἅπασαν ἐν τοῖς ἑξῆς διηγήσομαι κατ’ ἐκεῖνο τοῦ λόγου τὸ μέρος , ἔνθα δίειμι περὶ τῶν κατ’ ὦμον ἄρθρον κινούντων μυῶν . ἐκφύεται δὲ ὁ μὲν ἐκ τοῦ πρώτου σπονδύλου τὴν ἔκφυσιν ἔχων εἰς τὸ τῆς ὠμοπλάτης ῥάχεως πέρας , ὅσον ὑψηλόν ἐστι πρὸς τὸ ἀκρώμιον σχεδὸν εἰς τὸ τρίτον που μέρος ὅλης αὐτῆς . ἔστι δὲ σαρκοειδής τε καὶ ἥκιστα πλατὺς ὁ μῦς οὗτος καὶ προσάγει τὴν ὠμοπλάτην τοῖς πλαγίοις μέρεσι τοῦ τραχήλου . τούτου τοῦ μυὸς οὐ τὴν ἐνέργειαν μόνην ὁ Λύκος ἠγνόησεν , ἀλλὰ καὶ τὴν ἔκφυσίν τε καὶ τὴν κατάφυσιν οἰόμενος ἄρχεσθαι μὲν αὐτὸν ἀπὸ τῶν στηλοειδῶν τοῦ κρανίου ἐκφύσεων , ἥκειν δὲ ἐπὶ τὸ ἀκρώμιον . ὁ δὲ ἐκ τοῦ περιέχοντος ὀστοῦ τὸν λάρυγγα τὴν ἔκφυσιν ἔχων εἰς ἐκεῖνο μάλιστα τῆς κατ’ ὠμοπλάτην ὑψηλῆς ἐμφύεται πλευρᾶς , ἔνθα ἡ ἀρχὴ τῆς ἀγκυροειδοῦς ἀποφύσεώς ἐστι , στενὸς δὲ καὶ μακρὸς ὁ μῦς οὗτος ὑπάρχει καὶ προσάγει τὴν ὠμοπλάτην εἰς τὸ πρόσω τοῦ τραχήλου πρὸς τὴν ἰδίαν ἀρχὴν , ὅπερ ἁπάντων ἐστὶ κοινὸν τῶν μυῶν · ὁ δὲ ἀπὸ τῶν πλευρῶν τε καὶ τῆς ὀσφύος εἰς τὴν κατὰ τὸν ὦμον διάρθρωσιν ἀναφερόμενος μῦς τῇ τε βάσει τῆς ὠμοπλάτης ὁμιλῶν ὅλῃ καὶ τοῖς σιμοῖς τοῖς κατὰ τὴν ταπεινοτέραν πλευρὰν κάτωθέν τε καὶ πρόσθεν ἐφ’ ἑαυτὸν ἐκ τούτων τῶν λαβῶν ἐπισπᾶται τὴν ὅλην ὠμοπλάτην εἴς τε τὰ κάτω καὶ πρόσω . οἱ δ’ ὑπόλοιποι δύο μύες , οὓς μόνους οἴεται Λύκος τὴν ὠμοπλάτην κινεῖν , ὁ μὲν ἐπιπολῆς ἐξ ἁπάντων ἐκφυόμενος τῶν τοῦ θώρακος σπονδύλων εἰς τὸ κάτω μέρος ἐμφύεται τῆς ῥάχεως αὐτῆς , ὁ δὲ ὑπ’ αὐτῷ κείμενος ἐκφύεται μὲν ἐκ τῶν ἑπτὰ τοῦ θώρακος σπονδύλων · καὶ προσέτι τῶν ἐν τῷ τραχήλῳ πέντε , καταφύεται δὲ εἰς ὅλον τὸ χονδρῶδες τῆς βάσεως . ἀπάγει μὲν οὖν ἑκάτερος αὐτῶν ὀπίσω τὴν ὠμοπλάτην , ἀλλ’ ὁ μὲν πρότερον ῥηθεὶς ἑαυτῷ κατασπᾷ , ὁ δὲ δεύτερος ὡς ἐπὶ τὸν τράχηλον ἀνέλκει . εἰ δ’ ἄμφω ταθεῖεν , ὀπίσω πρὸς τὴν ῥάχιν , ἀπάγουσιν ὅλην τὴν ὠμοπλάτην , ὡς τοὺς ἑπτὰ τοῦ θώρακος σπονδύλους τοὺς πρώτους , οἷς καὶ παρατέτανται .
Lemmas: περί ὁ ὠμοπλάτη κινέω μῦς . ἑπτά μῦς εἰμί ὁ κινέω ἑκάτερος ὁ ὠμοπλάτη · δύο μέν ἀπό ἰνίον καταφέρω λοξός , περί ὅς ἔμπροσθεν λέγω · ἕτερος δέ τρίτος ἀπό ὁ εἰς ὁ πλάγιος ἐξοχή ὁ πρῶτος σπονδύλος , τέταρτος δέ ἀπό ὁ ὁ λάρυγξ περιέχω ὀστέον · καί δύο ἄλλος ὁ ἔκφυσις ἐκ ὁ κατά ὁ νῶτον ἄκανθα ἔχω . ἕβδομος δέ ἀπό ὁ ὀσφῦς ἀναφέρω ἐπί ὁ κατά ὦμος διάρθρωσις μέγας μῦς , ὅς ὁ φύσις ἅπας ἐν ὁ ἑξῆς διηγέομαι κατά ἐκεῖνος ὁ λόγος ὁ μέρος , ἔνθα διέρχομαι περί ὁ κατά ὦμος ἄρθρον κινέω μῦς . ἐκφύω δέ ὁ μέν ἐκ ὁ πρῶτος σπονδύλος ὁ ἔκφυσις ἔχω εἰς ὁ ὁ ὠμοπλάτη ῥάχις πέρας , ὅσος ὑψηλός εἰμί πρός ὁ ἀκρώμιον σχεδόν εἰς ὁ τρίτος που μέρος ὅλος αὐτός . εἰμί δέ σαρκοειδής τε καί ἦκα πλατύς ὁ μῦς οὗτος καί προσάγω ὁ ὠμοπλάτη ὁ πλάγιος μέρος ὁ τράχηλος . οὗτος ὁ μῦς οὐ ὁ ἐνέργεια μόνος ὁ Λύκος ἀγνοέω , ἀλλά καί ὁ ἔκφυσις τε καί ὁ κατάφυσις οἴομαι ἄρχω μέν αὐτός ἀπό ὁ στηλοειδής ὁ κρανίον ἔκφυσις , ἥκω δέ ἐπί ὁ ἀκρώμιον . ὁ δέ ἐκ ὁ περιέχω ὀστέον ὁ λάρυγξ ὁ ἔκφυσις ἔχω εἰς ἐκεῖνος μάλα ὁ κατά ὠμοπλάτη ὑψηλός ἐμφύω πλευρά , ἔνθα ὁ ἀρχή ὁ ἀγκυροειδής ἀπόφυσις εἰμί , στενός δέ καί μακρός ὁ μῦς οὗτος ὑπάρχω καί προσάγω ὁ ὠμοπλάτη εἰς ὁ πρόσω ὁ τράχηλος πρός ὁ ἴδιος ἀρχή , ὅς ἅπας εἰμί κοινός ὁ μῦς · ὁ δέ ἀπό ὁ πλευρά τε καί ὁ ὀσφῦς εἰς ὁ κατά ὁ ὦμος διάρθρωσις ἀναφέρω μῦς ὁ τε βάσις ὁ ὠμοπλάτη ὁμιλέω ὅλος καί ὁ σιμός ὁ κατά ὁ ταπεινός πλευρά κάτωθεν τε καί πρόσθεν ἐπί ἑαυτοῦ ἐκ οὗτος ὁ λαβή ἐπισπάω ὁ ὅλος ὠμοπλάτη εἰς τε ὁ κάτω καί πρόσω . ὁ δέ ὑπόλοιπος δύο μῦς , ὅς μόνος οἴομαι Λύκος ὁ ὠμοπλάτη κινέω , ὁ μέν ἐπιπολή ἐκ ἅπας ἐκφύω ὁ ὁ θώραξ σφόνδυλος εἰς ὁ κάτω μέρος ἐμφύω ὁ ῥάχις αὐτός , ὁ δέ ὑπό αὐτός κεῖμαι ἐκφύω μέν ἐκ ὁ ἑπτά ὁ θώραξ σφόνδυλος · καί προσέτι ὁ ἐν ὁ τράχηλος πέντε , καταφύω δέ εἰς ὅλος ὁ χονδρώδης ὁ βάσις . ἀπάγω μέν οὖν ἑκάτερος αὐτός ὀπίσω ὁ ὠμοπλάτη , ἀλλά ὁ μέν πρότερος λέγω ἑαυτοῦ κατασπάω , ὁ δέ δεύτερος ὡς ἐπί ὁ τράχηλος ἀνέλκω . εἰ δέ ἄμφω τείνω , ὀπίσω πρός ὁ ῥάχις , ἀπάγω ὅλος ὁ ὠμοπλάτη , ὡς ὁ ἑπτά ὁ θώραξ σφόνδυλος ὁ πρῶτος , ὅς καί παρατείνω .